**ОШ „Милош Црњански“ Жабаљ**

**Мере заштите здравља ученика и запослених током трајања пандемије**

**УПУТСТВО ЗА УЧЕНИКЕ**

**Драге ученице, драги ученици,**

**поштујте следећа правила ради заједничке безбедности и здравља**

**Долазак у школу**

* Родитељи треба сваког дана да ти измере температуру пред полазак у школу.
* Не треба да долазиш у школу ако имаш повишену телесну температуру и/или знаке инфекције дисајних органа.
* У школу улазиш са заштитном маском стављеном тако да покрива нпс, уста и браду.
* Ако те је родитељ или неко други допратио до школе, он мора да носи маску, али не улази у школу.
* Препоручљиво је да доручкујеш/ручаш пре доласка у школу. Из безбедносних разлога није дозвпљено да са друговима у школи размењујеш храну (ужину, грицкалице и др.).

**Одржавање физичког растојања**

* Буди на удаљености од других особа најмање један и по метар.
* Одржавај ово растојање све време и на сваком месту у школи: при уласку у зграду и учионицу, на ходнику и степеништу, у учионици, у свлачионици за физичко, при изласку на одмор, у школском дворишту…
* У учионицама у клупи седи само по један ученик.
* У тоалет улази онолико ученика колико кабина има, а остали ученици чекају у реду на прописаној удаљености.

**Ношење маске**

* Ученици, наставници и сви запослени све време боравка у школи треба да носе маске.
* Ученик маску треба да носи док улази у школу, пролази ходницима, борави у учионици, док одговара и разгoвара, пoлази на одмор или у тoалет.
* Маска се мoже oдложити у периоду када ученик седи у својој клупи и слуша наставу.

**Редовно прање руку**

* Пери руке водом и сапуном у трајању од најмање 20 секунди, или употреби предвиђено дезинфекционо средство.

* **Када?** Обавезно кад уђеш у школу,пре јела,после тоалета,после брисања носа или кашљањау марамицу, после часа физичког, после великог одмора и игре, након изласка из школе и увек када постоји потреба.
* Никако не додируј очи, нос и уста неопраним рукама.
* Труди се да отпатке бацаш тако да не додирнеш корпу за отпатке.
* Средства за одржавање хигијене (сапун, средство за дезинфекцију) користи наменски, а санитарним уређајима пажљиво рукуј.

**Проветравање и боравак на отвореном**

* Кад год временски услови дозволе, часови физичког држе се у школском дворишту и на теренима,ученици излазе у школско двориште на одмор, а током часова држимо отворене прозоре на учионицама.
* Учионице се редовно проветравају између часова искључиво природним путем, отварањем прозора.
* Забрањено је да ученици донпсе било каква средства за дезинфекцију простора и самовољно „дезинфикују“ простор.

**Шта ако…**

* Ако током боравка у школи осетиш промене у свом здравственом стању, без одлагања о томе обавести најближег наставника. Школа ће позвати твоје родитеље, а до њиховог доласка са тобом ће бити неко од запослених.

**Од тебе као ученика/ученице ове школе очекујемо:**

* да поштујеш наведене мере заштите здравља и друга упутства која ћеш добити од наставника;
* да будеш увиђајан, стрпљив и толерантан у новим условима рада који нас очекују;
* да у школи и самостално проширујеш своје знање о очувању здравља и да га свакодневно примењујеш.